
Nutarimas paskelbtas: TAR 2019-08-02, i. k. 2019-12784



VALSTYBINĖ ENERGETIKOS REGULIAVIMO TARYBA

NUTARIMAS
DĖL VIEŠAI SKELBIAMOS INFORMACIJOS TVARKOS APRAŠO PATVIRTINIMO

2019 m. rugpjūčio 2 d. Nr. O3E-296
Vilnius


Vadovaudamasi Lietuvos Respublikos energetikos įstatymo 8 straipsnio 11 dalies 16 punktu bei atsižvelgdama į Valstybinės energetikos reguliavimo tarybos (toliau – Taryba) Šilumos ir vandens departamento Ekonominės analizės skyriaus 2019 m. liepos 26 d. pažymą Nr. O5E-236 „Dėl Viešai skelbiamos informacijos tvarkos aprašo patvirtinimo“, Taryba nutaria:
. Patvirtinti Viešai skelbiamos informacijos tvarkos aprašą (pridedama).
. Pripažinti netekusiu galios Valstybinės kainų ir energetikos kontrolės komisijos 2013 m. gruodžio 27 d. nutarimą Nr. O3-761 „Dėl Viešai skelbiamos informacijos tvarkos aprašo patvirtinimo“ su visais pakeitimais ir papildymais.


Tarybos pirmininkė	Inga Žilienė

PATVIRTINTA
Valstybinės energetikos  reguliavimo
tarybos 2019 m. rugpjūčio 2 d. nutarimu
Nr. O3E-296




 SKYRIUS


. Viešai skelbiamos informacijos tvarkos aprašas (toliau – Aprašas) reglamentuoja asmenų, vykdančių veiklą, kuriai reikalinga licencija, leidimas, ir (ar) kuriems taikomos valstybės reguliuojamos kainos (toliau – Asmenys) ir Valstybinės energetikos reguliavimo tarybos (toliau – Taryba) viešai privalomos skelbti informacijos apie reguliuojamąją veiklą reikalavimus.
. Šis Aprašas taikomas Tarybai ir Asmenims, vykdantiems reguliuojamąją veiklą, išskyrus Aprašo 8 punkte nurodytiems Asmenims, kurie gamtines dujas perka arba parduoda tik gamtinių dujų biržoje.
. Asmenų vieša (viešai skelbiama) informacija, jei Asmenų veiklą reglamentuojantys teisės aktai ir šis Aprašas nenurodo kitaip, skelbiama tokia tvarka:
. Asmenų interneto svetainėse, išskyrus atvejus, numatytus 4 punkte.
. per 5 darbo dienas nuo jos gavimo arba patvirtinimo ar pasikeitimo;
. Pasikeitus reguliavimo apskaitos atskyrimo ir sąnaudų paskirstymo sistemos laisvos formos aprašui Asmenys jį viešai skelbia per 5 darbo dienas nuo pateikimo Tarybai termino pabaigos.
. Asmenų interneto svetainėse turi būti skelbiama tik aktuali ir teisinga Apraše nurodyta informacija lietuvių arba, jeigu Asmuo registruotas ne Lietuvoje – anglų kalba. Asmenys, neturintys savo interneto svetainių, Apraše nurodytą informaciją skelbia savivaldybių, kurių teritorijose vykdo reguliuojamąją veiklą, interneto svetainėse arba teikia prašymą viešai skelbti ir (ar) tikslinti informaciją Tarybai, kuri gautą informaciją paskelbia savo interneto svetainėje. Už prašyme viešai skelbti nurodytos informacijos pateikimą laiku ir teisingumą atsako Asmenys, kurių informacija yra skelbiama. Taryba iš Asmenų gautą viešai skelbiamą informaciją paskelbia/atnaujina per 5 darbo dienas. 
Punkto pakeitimai:
Nr. O3E-42,
2020-01-16,
paskelbta TAR 2020-01-17, i. k. 2020-00701            

. Kituose teisės aktuose gali būti nustatyti papildomi viešos informacijos skelbimo reikalavimai Asmenims.

 SKYRIUS


 SKIRSNIS 


. Asmuo, turintis gamtinių dujų perdavimo sistemos operatoriaus licenciją, vadovaudamasis Aprašo 3 punktu: 
. nuolat skelbia tokią informaciją:
. duomenis apie sistemų ir tinklų eksploatavimą, modernizavimą, plėtrą, faktines bei planuojamas (vienerių metų ir ilgesnio laikotarpio) investicijas į tinklų ir sistemų plėtrą;
. avarijos atveju – apie perdavimo sistemos funkcionalumą ir poveikį paslaugos teikimui;
. atitinkamus duomenis apie apibendrintą prognozuojamą ir faktinę perdavimo pajėgumų pasiūlą bei paklausą;
. taisykles, taikomas perdavimo sistemos operatoriui prekybai balansavimo dujomis gamtinių dujų biržoje;
. kartą per metus skelbia apibendrintą informaciją apie sudarytas dujų perdavimo sutartis.
. pusmečiui pasibaigus per 40 dienų skelbia planuotų ir neplanuotų nutraukimų kokybės rodiklius (nutraukimų skaičius ir trukmė). Informacija turi būti paskelbta už paskutinius 5 metus.
. kasdien skelbia:
. suteiktus ir antrinėje rinkoje perleistus abipusio srauto pajėgumus.
. kitą informaciją, kuri būtina norint saugiai ir efektyviai naudotis perdavimo sistema.

 SKIRSNIS


. Asmuo, turintis gamtinių dujų skirstymo operatoriaus licenciją, vadovaudamasis Aprašo 3 punktu:
. nuolat skelbia tokią informaciją:
. jeigu skirstymo operatorius vykdo garantinį tiekimą, garantinio tiekimo sąlygas, numatytas Gamtinių dujų tiekimo ir vartojimo taisyklėse, patvirtintose Lietuvos Respublikos energetikos ministro 2014 m. spalio 10 d. įsakymu Nr. 1-248 „Dėl Gamtinių dujų tiekimo ir vartojimo taisyklių patvirtinimo“, kurių privalo laikytis visi pažeidžiami vartotojai nuo garantinio tiekimo pradžios (jei nepasirinko kitos tiekimo įmonės);
. detalų teikiamų reguliuojamų paslaugų aprašymą, įvardijant visas teikiamas paslaugas, jų apibūdinimą ir teikimo procedūrą;
. duomenis apie sistemų ir tinklų eksploatavimą, modernizavimą, plėtrą, faktines bei planuojamas (vienerių metų ir ilgesnio laikotarpio) investicijas į tinklų ir sistemų plėtrą.
. kartą per metus skelbia kitą informaciją, kuri būtina norint saugiai ir efektyviai naudotis skirstymo sistema.

 SKIRSNIS


. Asmuo, turintis gamtinių dujų tiekimo leidimą, vadovaudamasis Aprašo 3 punktu:
. nuolat skelbia detalų teikiamų reguliuojamų paslaugų aprašymą, įvardijant visas teikiamas paslaugas, jų apibūdinimą ir teikimo procedūrą;
. kartą per metus paskelbia reguliuojamų kainų ir tarifų struktūrą.


 SKIRSNIS


. Asmuo, turintis suskystintų gamtinių dujų (toliau – SGD) pakartotinio dujinimo licenciją, vadovaudamasis Aprašo 3 punktu:
. nuolat skelbia tokią informaciją:
. detalų teikiamų reguliuojamų paslaugų aprašymą, įvardijant visas teikiamas paslaugas, jų apibūdinimą ir teikimo procedūrą;
. standartines paslaugų teikimo (sutarčių) sąlygas;
. pertraukiamųjų pajėgumų naudojimo sąlygas;
. SGD sistemos priežiūros planą;
. atgabenamų SGD tvarkaraščio sudarymo principus ir tvarką;
. maksimalų ir minimalų pajėgumų faktinį suvartojimą per mėnesį;
. aplinkybes, kurios gali turėti įtakos sutartyje nustatytiems pajėgumams naudoti;
. SGD infrastruktūros bei jungiamųjų taškų su kitomis sistemomis aprašymą;
. jei taikytina, galimų sankcijų skyrimo ar kompensavimo mechanizmų vartotojams taisykles;
. duomenis apie sistemų ir tinklų eksploatavimą, modernizavimą, plėtrą, faktines bei planuojamas (vienerių metų ir ilgesnio laikotarpio) investicijas į tinklų ir sistemų plėtrą;
. pasibaigus finansiniams metams, ne vėliau kaip iki einamųjų metų gegužės 1 d., paskelbia:
. SGD terminalo prijungimo prie magistralinio dujotiekio taške, minimalius ir maksimalius užpildymo pajėgumus;
. gamtinių dujų patiekimo į gamtinių dujų perdavimo sistemą pajėgumų maksimalias ir minimalias ribas;
. gamtinių dujų patiekimo į gamtinių dujų perdavimo sistemą pajėgumus;
. plaukiojančiosios SGD saugyklos talpinimo iš atplaukusio dujovežio maksimalų laiko periodą SGD kroviniui iškrauti;
. metams į priekį skelbia ir, situacijai pasikeitus, atnaujina SGD terminalo priežiūros planus.

 SKIRSNIS


. Asmuo, turintis gamtinių dujų laikymo licenciją, vadovaudamasis Aprašo 3 punktu:
. nuolat skelbia ir, įvykus pasikeitimams, atnaujina tokią informaciją:
. prijungimo prie sistemų ir tinklų kainų struktūrą, sąlygas bei numatomus pakeitimus;
. duomenis apie sistemų ir tinklų eksploatavimą, modernizavimą, plėtrą, faktines bei planuojamas (vienerių metų ir ilgesnio laikotarpio) investicijas į tinklų ir sistemų plėtrą;
. kartą per metus paskelbia kainų ir tarifų struktūrą.


 SKIRSNIS


. Asmuo, vykdantis gamtinių dujų gavybos veiklą, nuosavybės teise valdantis gamtinių dujų gavybos tinklus ir jais disponuojantis išgautas gamtines dujas į Lietuvos gamtinių dujų sistemas, vadovaudamasis Aprašo 3 punktu:
. nuolat skelbia tokią informaciją:
. prijungimo prie sistemų ir tinklų kainų struktūrą, sąlygas bei numatomus pakeitimus;
. detalų teikiamų reguliuojamų paslaugų aprašymą, įvardijant visas teikiamas paslaugas, jų apibūdinimą ir teikimo procedūrą;
. duomenis apie sistemų ir tinklų eksploatavimą, modernizavimą, plėtrą, faktines bei planuojamas (vienerių metų ir ilgesnio laikotarpio) investicijas į tinklų ir sistemų plėtrą;
. kartą per metus paskelbia ir, įvykus pasikeitimams, atnaujina reguliuojamų kainų ir tarifų struktūrą.



 SKYRIUS


. Asmuo, turintis energijos išteklių biržos operatoriaus licenciją, vadovaudamasis Aprašo 3 punktu, nuolat skelbia tokią informaciją:
. apibendrintus statistinius savaitės ir mėnesio prekybos biržoje duomenis apie perkamus ir parduodamus atskirų biokuro rūšių kiekius ir kainas;
. likus ne mažiau kaip 1 savaitei informaciją apie vieno ar kelių produktų prekybos energijos išteklių biržoje sustabdymą. 

 SKYRIUS


. Taryba, neatskleisdama informacijos, kuri laikoma komercine (gamybine) ar profesine paslaptimi, apie atskirus rinkos dalyvius ar atskirus sandorius, Tarybos interneto svetainėje skelbia informaciją, padedančią užtikrinti rinkos skaidrumą, konkurencingumą ir kontrolę.
. Taryba savo interneto svetainėje:
. nuolat skelbia ir, įvykus pasikeitimams, atnaujina tokią informaciją:
. licencijuojamos ar leidimais reguliuojamos veiklos paslaugų kainas, gamtinių dujų tarifus buitiniams vartotojams;
. atsiskaitomųjų karšto vandens apskaitos prietaisų aptarnavimo mokesčius;
. gamtinių dujų ir elektros energetikos sektoriaus perdavimo sistemos operatoriaus ir skirstymo sistemos operatoriaus dešimties metų tinklo plėtros plano įgyvendinimo vertinimo rezultatus;
. tais atvejais, kai Taryba atlieka gerą praktinį pavyzdį turinčių Lietuvos ir/ar Europos Sąjungos šalių palyginamų ar analogiškų gamtinių dujų įmonių lyginamąją analizę, ji skelbiama Tarybos tinklalapyje ne vėliau kaip prieš savaitę iki reguliuojamų kainų gamtinių dujų sektoriuje nustatymo;
. nepriklausomų šilumos gamintojų sąrašą, informaciją apie nepriklausomų šilumos gamintojų pripažinimą ar nepripažinimą nereguliuojamais;
. Tarybos nustatytus alternatyvaus šilumos šaltinio techninius-ekonominius rodiklius;
. maksimalias šilumos suvartojimo normas daugiabučių namų butams ir kitoms patalpoms šildyti;
. biodujų supirkimo į gamtinių dujų sistemas tarifus ateinantiems kalendoriniams metams ne vėliau kaip prieš mėnesį iki jų taikymo pradžios; 
. gamtinių dujų ir elektros energijos tarifų struktūrą;
. kartą per metus suderintus prijungimo prie gamtinių dujų sistemos įkainius;
. kasmet apibendrintą informaciją apie per ataskaitinius metus iš vartotojų gautus skundus, prašymus ir paklausimus;
. pusmetines gamtinių dujų ir elektros energetikos rinkos rinkų stebėsenos ataskaitas;
. metinę gamtinių dujų tranzito per Lietuvos Respublikos teritoriją srautų stebėsenos ataskaitą;
. ketvirtines energijos išteklių rinkos stebėsenos ataskaitas;
. du kartus per metus gamtinių dujų kainų buitiniams vartotojams palyginimą Baltijos ir Europos šalyse. 
. Asmenų viešai skelbiamos informacijos sąrašus. Sąrašai skirti Asmenų informavimui ir nepanaikina Asmenų pareigos viešai skelbti teisės aktuose numatytos informacijos tuo atveju, kai viešai skelbiamos informacijos sąrašai nėra atnaujinti arba viešai skelbiamos informacijos sąrašuose Asmenų pagal teisės aktus privaloma viešai skelbti informacija nenumatyta.  
. kartą per mėnesį paskelbia ir, įvykus pasikeitimams, atnaujina tokią informaciją:
. atnaujintą informaciją apie šilumos ir karšto vandens kainas bei jų struktūrą, reguliuojamų nepriklausomų šilumos gamintojų šilumos gamybos, geriamojo vandens tiekimo, nuotekų tvarkymo bei pardavimo kainas, paviršinių nuotekų tvarkymo kainas;
. atnaujintus duomenis apie šilumos tiekėjų ir reguliuojamų nepriklausomų šilumos gamintojų taikomas nepadengtų kuro sąnaudų ar papildomai gautų pajamų dedamąsias;
. kiekvieną mėnesį importuojamų į Lietuvą gamtinių dujų vidutinę mėnesio kainą.
. Tarybai kituose teisės aktuose gali būti nustatyti papildomi reikalavimai viešai skelbiamai informacijai.
. Tais atvejais, kai Taryba, gavusi listinguojamos energetikos įmonės informaciją, nurodytą kaip konfidencialią ir viešai neatskleistą, pagal teisės aktų reikalavimus privalo šią informaciją paviešinti, prieš skelbdama šią informaciją viešai, Taryba informuoja energetikos įmonę.

 SKYRIUS


. Asmenys, pažeidę Aprašo nuostatas, atsako teisės aktų nustatyta tvarka.
. Tarybos veiksmai ar neveikimas įgyvendinant Aprašą gali būti skundžiami teisės aktų nustatyta tvarka.
______________


Pakeitimai:

1.

                    Valstybinė energetikos reguliavimo taryba, Nutarimas
                
Nr. O3E-42,
2020-01-16,
paskelbta TAR 2020-01-17, i. k. 2020-00701                

